CELEX: 32015L0653
Language: el
Date: 2015-04-24 00:00:00
Title: Οδηγία (ΕΕ) 2015/653 της Επιτροπής, της 24ης Απριλίου 2015, για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης (Κείμενο που παρουσιάζει ενδιαφέρον για τον ΕΟΧ)

25.4.2015   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 107/68
               
            ΟΔΗΓΊΑ (ΕΕ) 2015/653 ΤΗΣ ΕΠΙΤΡΟΠΉΣ
      της 24ης Απριλίου 2015
      για την τροποποίηση της οδηγίας 2006/126/ΕΚ του Ευρωπαϊκού Κοινοβουλίου και του Συμβουλίου για την άδεια οδήγησης
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (1), και ιδίως το άρθρο 8,
      Εκτιμώντας τα ακόλουθα:
      
                  (1)
               
               
                  Οι κωδικοί και οι υποκωδικοί που καθορίζονται στο παράρτημα I της οδηγίας 2006/126/ΕΚ πρέπει να επικαιροποιηθούν με βάση την τεχνική και επιστημονική πρόοδο, ειδικά στο πεδίο των προσαρμογών των οχημάτων και της τεχνικής υποστήριξης για οδηγούς με αναπηρία.
               
            
                  (2)
               
               
                  Για να ληφθούν υπόψη οι νέες τεχνολογικές εξελίξεις, οι κωδικοί και οι υποκωδικοί πρέπει να είναι προσανατολισμένοι στις λειτουργίες. Για λόγους διοικητικής απλούστευσης, ορισμένοι κωδικοί πρέπει επίσης να διαγραφούν, να συγχωνευθούν με άλλους κωδικούς ή να συντομευθούν.
               
            
                  (3)
               
               
                  Για να μειωθεί ο φόρτος για τους οδηγούς με αναπηρία, πρέπει να τους καταστεί δυνατόν, εφόσον είναι σκόπιμο, να οδηγούν όχημα χωρίς τεχνική προσαρμογή. Δεδομένου ότι η σύγχρονη τεχνολογία οχημάτων επιτρέπει στους οδηγούς να οδηγούν ορισμένα συνήθη οχήματα με περιορισμένη δύναμη, π.χ. όσον αφορά το σύστημα διεύθυνσης ή την πέδηση, και για να ενισχυθεί η ευελιξία για τους οδηγούς και παράλληλα να διασφαλισθεί η ασφαλής λειτουργία του οχήματος, πρέπει να εισαχθούν κωδικοί οι οποίοι θα μπορούσαν να επιτρέψουν την οδήγηση οχημάτων συμβατών με τη μέγιστη δυνατή δύναμη του οδηγού.
               
            
                  (4)
               
               
                  Ορισμένοι κωδικοί που περιορίζονται επί του παρόντος σε ιατρικές καταστάσεις ενδέχεται να έχουν επίσης σημασία για άλλους σκοπούς της οδικής ασφάλειας περιορίζοντας καταστάσεις υψηλού κινδύνου, π.χ. στην περίπτωση των αρχάριων ή των ηλικιωμένων οδηγών. Επομένως, πρέπει να δημιουργηθεί και μια ενότητα για τους κωδικούς αυτούς για περιορισμένη χρήση.
               
            
                  (5)
               
               
                  Για να ενισχυθεί η οδική ασφάλεια, ορισμένα κράτη μέλη έχουν καθιερώσει ή σχεδιάζουν προγράμματα που υποχρεώνουν τους οδηγούς να οδηγούν μόνο οχήματα εξοπλισμένα με σύστημα ακινητοποίησης σε περίπτωση υψηλής αλκοολαιμίας. Για να ευνοηθεί η εγκατάσταση και η αποδοχή τέτοιων διατάξεων και λαμβανομένης υπόψη τη σύστασης που περιέχει η μελέτη σχετικά με την πρόληψη της οδήγησης υπό την επήρεια οινοπνεύματος με τη χρήση διατάξεων ακινητοποίησης του οχήματος σε περίπτωση υψηλής αλκοολαιμίας του οδηγού (2), πρέπει να καθιερωθεί εναρμονισμένος κώδικας για το σκοπό αυτό.
               
            
                  (6)
               
               
                  Σύμφωνα με την κοινή πολιτική δήλωση των κρατών μελών και της Επιτροπής, της 28ης Σεπτεμβρίου 2011, σχετικά με επεξηγηματικά έγγραφα (3), τα κράτη μέλη ανέλαβαν να συνοδεύουν, σε δικαιολογημένες περιπτώσεις, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα στα οποία θα επεξηγείται η σχέση μεταξύ των συστατικών στοιχείων μιας οδηγίας με τα συναφή μέρη των νομικών πράξεων μεταφοράς στο εθνικό δίκαιο.
               
            
                  (7)
               
               
                  Συνεπώς, η οδηγία 2006/126/ΕΚ πρέπει να τροποποιηθεί αναλόγως.
               
            
                  (8)
               
               
                  Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τις άδειες οδήγησης,
               
            ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
      Άρθρο 1
      Το παράρτημα I της οδηγίας 2006/126/ΕΚ τροποποιείται σύμφωνα με το παράρτημα της παρούσας οδηγίας.
      Άρθρο 2
      1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως την 1η Ιανουαρίου 2017. Ανακοινώνουν αμέσως στην Επιτροπή το κείμενο των εν λόγω διατάξεων.
      Οι διατάξεις αυτές, όταν θεσπίζονται από τα κράτη μέλη, περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.
      2.   Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
      Άρθρο 3
      Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
      Άρθρο 4
      Η παρούσα οδηγία απευθύνεται στα κράτη μέλη.
      
         Βρυξέλλες, 24 Απριλίου 2015.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 403 της 30.12.2006, σ. 18.
      
         (2)  Study on the prevention of drink-driving by the use of alcohol interlock devices, βλέπε: http://ec.europa.eu/transport/road_safety/pdf/behavior/study_alcohol_interlock.pdf
      
         (3)  ΕΕ C 369 της 17.12.2011, σ. 14.
      
         ΠΑΡΑΡΤΗΜΑ
         Στο παράρτημα I, τμήμα 3 της οδηγίας 2006/126/ΕΚ σχετικά με τη σελίδα 2 της άδειας οδήγησης, το στοιχείο α), το σημείο (12) αντικαθίσταται από το ακόλουθο κείμενο:
         
            
                        «12.
                     
                     
                        την(τις) πρόσθετη(ες) ένδειξη(εις)/περιορισμό(ούς) σε κωδικοποιημένη μορφή για κάθε σχετική κατηγορία.
                     
                  Οι κωδικοί έχουν ως εξής:
            —   κωδικοί 01 έως 99: εναρμονισμένοι κωδικοί της Ευρωπαϊκής Ένωσης
            ΟΔΗΓΟΣ (Ιατρικοί λόγοι)
            
               01. Διόρθωση και/ή προστασία της όρασης
            
               01.01. Γυαλιά
            
               01.02. Φακός(οί) επαφής
            
               01.05. Κάλυπτρο ματιού
            
               01.06. Γυαλιά ή φακοί επαφής
            
               01.07. Ειδικό οπτικό βοήθημα
            
               02. Ακουστική συσκευή/επικοινωνιακό βοήθημα
            
               03. Κινητική πρόθεση/νάρθηκας άκρων
            
               03.01. Κινητική πρόθεση/νάρθηκας άνω άκρου
            
               03.02. Κινητική πρόθεση/νάρθηκας κάτω άκρου
            ΠΡΟΣΑΡΜΟΓΕΣ ΟΧΗΜΑΤΟΣ
            
               10. Τροποποιημένο κιβώτιο ταχυτήτων
            
               10.02. Αυτόματη επιλογή της σχέσης μετάδοσης
            
               10.04. Διάταξη ελέγχου προσαρμοσμένης μετάδοσης
            
               15. Τροποποιημένος συμπλέκτης
            
               15.01. Προσαρμοσμένο ποδόπληκτρο συμπλέκτη
            
               15.02. Χειροκίνητος συμπλέκτης
            
               15.03. Αυτόματος συμπλέκτης
            
               15.04. Μέτρα αποφυγής της παρεμπόδισης ή της λειτουργίας του ποδόπληκτρου συμπλέκτη
            
               20. Τροποποιημένα συστήματα πέδησης
            
               20.01. Προσαρμοσμένο ποδόπληκτρο συμπλέκτη
            
               20.03. Ποδόπληκτρο πέδησης κατάλληλο για το αριστερό πόδι
            
               20.04. Συρόμενο ποδόπληκτρο πέδησης
            
               20.05. Ποδόπληκτρο πέδησης μεταβλητής κλίσης
            
               20.06. Χειροκίνητη πέδηση
            
               20.07. Λειτουργία της πέδης με μέγιστη δύναμη … N (*) (π.χ.: “20.07(300N)”)
            
               20.09. Προσαρμοσμένη πέδηση στάθμευσης
            
               20.12. Μέτρα αποφυγής της παρεμπόδισης ή της λειτουργίας του ποδόπληκτρου πέδησης
            
               20.13. Λειτουργία της πέδησης με το γόνατο
            
               20.14. Λειτουργία του συστήματος πέδησης με την υποβοήθηση εξωτερικής δύναμης
            
               25. Τροποποιημένο σύστημα επιτάχυνσης
            
               25.01. Προσαρμοσμένο ποδόπληκτρο επιταχυντή
            
               25.03. Ποδόπληκτρο επιταχυντή μεταβλητής κλίσης
            
               25.04. Χειροκίνητος επιταχυντής
            
               25.05. Λειτουργία του επιταχυντή με το γόνατο
            
               25.06. Ενεργοποίηση του επιταχυντή με την υποβοήθηση εξωτερικής δύναμης
            
               25.08. Ποδόπληκτρο επιταχυντή στα αριστερά
            
               25.09. Μέτρα αποφυγής της παρεμπόδισης ή της λειτουργίας του ποδόπληκτρου του επιταχυντή
            
               31. Προσαρμογές ποδοπλήκτρων και διασφαλίσεις ποδοπλήκτρων
            
               31.01. Πρόσθετα παράλληλα ποδόπληκτρα
            
               31.02. Ποδόπληκτρα στο ίδιο (ή σχεδόν το ίδιο) επίπεδο
            
               31.03. Μέτρα για την αποφυγή της παρεμπόδισης ή της λειτουργίας του επιταχυντή και της πέδησης όταν ο χειρισμός των ποδόπληκτρων δεν γίνεται με το πόδι
            
               31.04. Υπερυψωμένο δάπεδο
            
               32. Συνδυασμένα συστήματα πέδησης και επιτάχυνσης
            
               32.01. Συνδυασμένο σύστημα επιταχυντή και πέδησης πορείας που λειτουργεί με το ένα χέρι
            
               32.02. Λειτουργία συνδυασμένου συστήματος επιταχυντή και πέδησης πορείας με εξωτερική δύναμη
            
               33. Συνδυασμένα συστήματα πέδησης, επιτάχυνσης και διεύθυνσης
            
               33.01. Λειτουργία συνδυασμένου συστήματος επιταχυντή, πέδησης πορείας και διεύθυνσης με άσκηση εξωτερικής δύναμης με το ένα χέρι
            
               33.02. Λειτουργία συνδυασμένου συστήματος επιταχυντή, πέδησης πορείας και διεύθυνσης με άσκηση εξωτερικής δύναμης με τα δύο χέρια
            
               35. Τροποποιημένη διάταξη χειριστηρίων (διακόπτες φώτων, εκτοξευτής ύδατος/υαλοκαθαριστήρας, ηχητικό όργανο, δείκτες διεύθυνσης κ.λπ.)
            
               35.02. Λειτουργία χειριστηρίων χωρίς άφεση του τιμονιού
            
               35.03. Λειτουργία χειριστηρίων χωρίς άφεση του τιμονιού με το αριστερό χέρι
            
               35.04. Λειτουργία χειριστηρίων χωρίς άφεση του τιμονιού με το δεξί χέρι
            
               35.05. Λειτουργία χειριστηρίων χωρίς άφεση του τιμονιού και των μηχανισμών επιτάχυνσης και πέδησης
            
               40. Τροποποιημένο σύστημα διεύθυνσης
            
               40.01. Σύστημα διεύθυνσης με μέγιστη ισχύ λειτουργίας … N (*) (π.χ. “40.01 (140N)”)
            
               40.05. Προσαρμοσμένο τιμόνι (φαρδύτερη/παχύτερη διατομή τιμονιού, μειωμένη διάμετρος κ.λπ.)
            
               40.06. Προσαρμοσμένη θέση του τιμονιού
            
               40.09. Λειτουργία τιμονιού με το πόδι
            
               40.11. Διάταξη υποβοήθησης στο τιμόνι
            
               40.14. Προσαρμοσμένο σύστημα διεύθυνσης εναλλασσόμενης λειτουργίας με ένα χέρι/έναν βραχίονα
            
               40.15. Προσαρμοσμένο σύστημα διεύθυνσης εναλλασσόμενης λειτουργίας με δύο χέρια/δύο βραχίονες
            
               42. Τροποποιημένες διατάξεις οπίσθιας/πλευρικής ορατότητας
            
               42.01. Προσαρμοσμένη διάταξη οπίσθιας ορατότητας
            
               42.03. Πρόσθετη εσωτερική διάταξη πλευρικής ορατότητας
            
               42.05. Διάταξη ορατότητας τυφλού σημείου
            
               43. Θέση καθίσματος οδηγού
            
               43.01. Κάθισμα οδηγού σε ύψος που επιτρέπει κανονική ορατότητα και σε κανονική απόσταση από το τιμόνι και τα ποδόπληκτρα
            
               43.02. Κάθισμα οδηγού προσαρμοσμένο στη σωματική διαμόρφωση του οδηγού
            
               43.03. Κάθισμα οδηγού με πλάγιο υποστήριγμα για καλή ευστάθεια
            
               43.04. Κάθισμα οδηγού με βραχίονες
            
               43.06. Προσαρμογή της ζώνης ασφαλείας
            
               43.07. Τύπος ζώνης ασφαλείας με υποστήριγμα για καλή ευστάθεια
            
               44. Τροποποιήσεις μοτοσικλετών (υποχρεωτική η χρήση υποκωδικού)
            
               44.01. Με μία πέδη μόνο
            
               44.02. Προσαρμοσμένη πέδη εμπρόσθιου τροχού
            
               44.03. Προσαρμοσμένη πέδη οπίσθιου τροχού
            
               44.04. Προσαρμοσμένος επιταχυντής
            
               44.08. Ύψος καθίσματος που επιτρέπει στον οδηγό, στη στάση καθημένου, να έχει ταυτόχρονα και τα δύο πόδια στο οδόστρωμα και να ισορροπεί τη μοτοσικλέτα κατά την ακινητοποίηση και τη στάση.
            
               44.09. Μέγιστη ασκούμενη δύναμη στην πέδη του εμπρόσθιου τροχού … N (*) (για παράδειγμα “44.09 (140N)”)
            
               44.10. Μέγιστη ασκούμενη δύναμη στην πέδη του οπίσθιου τροχού … N (*) (για παράδειγμα “44.10 (240N)”)
            
               44.11. Προσαρμοσμένο στήριγμα ποδιών
            
               44.12. Προσαρμοσμένο χειρολαβή
            
               45. Μοτοσικλέτα με κάνιστρο (side-car) μόνο
            
               46. Τρίκυκλα μόνον
            
               47. Ισχύει για τα οχήματα με περισσότερους από δύο τροχούς που δεν απαιτούν ισορροπία από τον οδηγό για την εκκίνηση, την ακινητοποίηση και τη στάση
            
               50. Ισχύει για ειδικό όχημα/αριθμό πλαισίου (αναγνωριστικός αριθμός οχήματος, VIN)
            Χαρακτήρες που χρησιμοποιούνται σε συνδυασμό με τους κωδικούς 01 έως 44 για περαιτέρω εξειδίκευση:
            
               α αριστερά
            
               β δεξιά
            
               γ χέρι
            
               δ πόδι
            
               ε μέσον
            
               στ βραχίονας
            
               ζ αντίχειρας
            ΚΩΔΙΚΟΙ ΠΕΡΙΟΡΙΣΜΕΝΗΣ ΧΡΗΣΗΣ
            
               61. Οδήγηση μόνον την ημέρα (π.χ.: μία ώρα μετά την ανατολή του ηλίου και μία ώρα πριν τη δύση του ηλίου)
            
               62. Οδήγηση μόνον εντός ακτίνας … km από τον τόπο κατοικίας του κατόχου της αδείας ή μόνον εντός της πόλης/της περιφέρειας
            
               63. Οδήγηση χωρίς συνεπιβάτες
            
               64. Οδήγηση μόνον με μέγιστη ταχύτητα έως … km/h
            
               65. Οδήγηση επιτρεπόμενη μόνον συνοδεία κατόχου αδείας οδήγησης τουλάχιστον της ίδιας κατηγορίας
            
               66. Χωρίς ρυμουλκούμενο
            
               67. Απαγόρευση οδήγησης σε αυτοκινητόδρομο
            
               68. Απαγόρευση κατανάλωσης οινοπνευματωδών
            
               69. Οδήγηση μόνον με οχήματα εξοπλισμένα με σύστημα ακινητοποίησης του οχήματος σε περίπτωση υψηλής αλκοολαιμίας του οδηγού σύμφωνα με το πρότυπο EN 50436. Η ένδειξη της ημερομηνίας λήξης είναι προαιρετική (π.χ. “69” ή “69(01.01.2016)”)
            ΔΙΟΙΚΗΤΙΚΗΣ ΦΥΣΕΩΣ ΘΕΜΑΤΑ
            
               70. Αλλαγή της αδείας αριθ. … που εκδόθηκε από … (διακριτικό σήμα ΕΕ/ΟΗΕ για τρίτη χώρα· π.χ. “70.0123456789.NL”)
            
               71. Αντίγραφο της αδείας αριθ. … (διακριτικό σήμα ΕΕ/ΟΗΕ για τρίτη χώρα· π.χ. “71.987654321.NL”)
            
               73. Ισχύει για τα οχήματα της κατηγορίας Β μηχανοκίνητου τετράκυκλου τύπου (Β1)
            
               78. Ισχύει για οχήματα με αυτόματο κιβώτιο ταχυτήτων
            
               79. […] Ισχύει για τα οχήματα που πληρούν τις προδιαγραφές εντός αγκύλης, για την εφαρμογή του άρθρου 13 της παρούσας οδηγίας.
            
               79.01. Ισχύει για δίκυκλα οχήματα με ή χωρίς κάνιστρο.
            
               79.02. Ισχύει για τα τρίκυκλα ή ελαφρά τετράκυκλα τύπου οχήματα της κατηγορίας AM.
            
               79.03. Ισχύει για τα τρίκυκλα.
            
               79.04. Ισχύει για τα τρίκυκλα που είναι συνδυασμένα με ρυμουλκούμενο μέγιστης επιτρεπόμενης μάζας έως 750 kg.
            
               79.05. Μοτοσικλέτα της κατηγορίας A1 με λόγο ισχύος/βάρους άνω του 0,1 kW/kg.
            
               79.06. Όχημα της κατηγορίας BE, εφόσον η μέγιστη επιτρεπόμενη μάζα του ρυμουλκούμενου υπερβαίνει τα 3 500 kg.
            
               80. Ισχύει για τους κατόχους άδειας οδήγησης οχήματος της κατηγορίας A τρίκυκλου τύπου μηχανοκίνητου, ηλικίας κάτω των 24 ετών
            
               81. Ισχύει για τους κατόχους άδειας οδήγησης οχήματος της κατηγορίας A δίκυκλου τύπου μοτοσικλέτας, ηλικίας κάτω των 21 ετών.
            
               95. Οδηγός, κάτοχος ΠΕΙ, ο οποίος πληροί την υποχρέωση επαγγελματικής ικανότητας που προβλέπεται στην οδηγία 2003/59/ΕΚ μέχρι την … (π.χ.: “95(01.01.12”))
            
               96. Οχήματα της κατηγορίας B συνδυασμένα με ρυμουλκούμενο μέγιστης επιτρεπόμενης μάζας άνω των 750 kg, εφόσον η μέγιστη επιτρεπόμενη μάζα του συνδυασμού υπερβαίνει τα 3 500 kg αλλά όχι τα 4 250 kg
            
               97. Δεν επιτρέπεται η οδήγηση οχήματος της κατηγορίας C1 το οποίο εμπίπτει στο πεδίο εφαρμογής του κανονισμού (ΕΟΚ) αριθ. 3821/85 (**).
            —   κωδικοί 100 και εξής: εθνικοί κωδικοί που ισχύουν μόνο για την οδήγηση στο έδαφος του κράτους μέλους που εκδίδει την άδεια.
            Εφόσον κωδικός ισχύει για όλες τις κατηγορίες για τις οποίες εκδίδεται η άδεια, μπορεί να τυπωθεί στις γραμμές 9, 10 και 11·